બ્લૂ વ્હેલ ચેલેન્જની શરૂઆત 2013માં થઇ હતી. આ ગેમની શરૂઆત 2013માં થઈ હતી. ફિલિપે ખાસ કરીને ટીનેજર્સને ઓનલાઈન કોન્ટેક્ટ કરવાનનું શરુ કર્યું, જેથી તે નક્કી કરી શકે કે આ ગેમ સફળતાપૂર્વક કોણ રમી શકશે. તે લોકોને પોતાના વિષે જણાવવાનું કહેતો, સ્કાઈપ પર તેમની સાથે વાતો કરતો અને તેમને નિરાશાજનક કોન્ટેન્ટ જોવાની સલાહ આપતો. પછી તે સૌથી નબળા લોકોને સિલેક્ટ કરતો. આવા લોકોને એડમિન રોજ એક ટાસ્ક આપતા અને તેમણે 50 દિવસમાં આ ટાસ્ક પૂરા કરવાના રહેતા. આ ટાસ્ક પહેલા સરળ હોતા અને પછી લેવલ આગળ વધતા તે ખતરનાક થવા લાગતા. જેમ કે નસ કાપવી, કોઈ પ્રાણીને મારવુ અને અંતમાં આત્મહત્યા કરવાનું કહેવામાં આવતુ. જો કોઈ ટાસ્ક કરવાની ના પાડે તો તેની પ્રાઈવેટ ઈન્ફર્મેશન પબ્લિક કરવાની ધમકી આપવામાં આવતી. આ ટાસ્કના વીડિયો અથવા ફોટો લેવા જરુરી હતા જેનાથી એડમિન્સ ચેક કરી શકે કે ટાસ્ક થઈ ગયા છે કે નહીં.